રાજ્ય સરકારની જી.એસ.ટી કાઉન્સીલમાં રજુઆતના પગલે ટેક્ષટાઇલ્સ ઉદ્યોગનો ટેક્ષ ૧૮ ટકાથી ઘટાડી ૦૫ ટકા કરાયો – નાયબ મુખ્યમંત્રીશ્રી નિતીનભાઇ પટેલ***********નાયબ મુખ્યમંત્રીશ્રી નિતીનભાઇ પટેલે જણાવ્યું હતું કે ગુજરાત ટેક્ષટાઇલ ઉધોગનં હબ છે. ટેક્ષટાઇલ ઉધોગના નાના અને મોટા વેપારીઓની રજુઆતને ગ્રાહય રાખીને રાજ્ય સરકારે જી.એસ.ટી કાઉન્સીલમાં રજુઆત કરતાં ટેક્ષટાઇલ ઉધોગમાં ટેક્ષ ૧૮ ટકાથી ઘટાડી ૦૫ ટકા કરવાનો નિર્ણય કરાયો છે.આ ઉપરાંત કોન્ટ્રાકટરોથી રજુઆતને કાઉન્સીલમાં મુકતાં ટેક્ષ ૧૮ ટકાથી ૧૨ ટકા કરાયો છે.નાયબ મુખ્યમંત્રીશ્રી નિતીનભાઇ પટેલ ઉમેર્યું હતું કે રાજ્યમાં મોટા પ્રમાણમાં સ્પીનીંગ મિલો આવેલી છે. રાજ્યમાં કાપડ ઉઘોગથી મોટા પ્રમાણમાં રોજગારી લોકો મેળવી રહ્યા છે.રાજ્યમાં ૪૦૦ કરતાં પણ વધુ પ્રોસેસ હાઉસો આવેલા છે નાયબ મુખ્યમંત્રીશ્રી નિતીનભાઇ પટેલે જણાવ્યું હતું કે કાપડ ઉધોગ સાથે પુરક રોજગારી પણ સંકળાયેલી છે. કાપડને કલર,ડિઝાઇન સહિત વિવિધ પ્રોસેસ કરવામાં આવે છે. આ પ્રોસેસ ઉત્પાદક જાતે ન કરતાં નાના કારીગરો કરી રહ્યા છે. જેથી લાખો લોકોને રોજગારી આપતો ઉધોગ છે.નાયબ મુખ્યમંત્રીશ્રીએ જણાવ્યું હતું કે ગુજરાતમાં ટેક્ષટાઇલ ઉધોગનું મોટું ટર્નઓવર છે. આ રેડીમેડ કપડાં બનાવવા સીલાઇ,ભરતગુંથણ,એમ્બ્રોડરી, જોબવર્કનું કામનો સમાવેશ થાય છે.જેથી લાખો લોકોને રોજગારી આપતા આ ઉધોગને અસર ન થાય તે માટે રાજ્ય સરકાર દ્વારા કાઉન્સીલમાં રજુઆત કરાઇ હતી જે રજુઆતને ધ્યાને રાખીને કેન્દ્ર સરકારે ૧૮ ટકાને બદલે ૦૫ ટકા ટેક્ષ કર્યો છે.. જી.એસ.ટીનો જ્યારે પ્રથમ કર જાહેર થયો ત્યારે ટેક્ષટાઇલ સર્વિસ ટેક્ષ ૧૮ ટકા અને ૧૨ ટકા કાપડ ઉધોગની પ્રોસેસ પર નાંખવામાં આવ્યો હતો..કાપડ ઉધોગની રજુઆતના રાજ્ય સરકારને વાજબી લાગતં જી.એસ.ટી કાઉન્સીલમાં રજુઆત કરાઇ હતી. દેશના અન્ય રાજ્યો દ્વારા પણ રજુઆત આ વિષયે કરાઇ હતી. જેથી કાઉન્સીલે માન્ય રાખી ગુજરાતની રજુઆતને આધારે ૧૮ ટકા અને ૧૨ ટકા હતો તેનો ટેક્ષ ૦૫ ટકા કરાયો છે.સરકારશ્રીના આ નિર્ણયથી ટેક્ષટાઇલ ઉધોગને વિશેષ ફાયદો થનાર છે. આ ઉપરાંત રાજ્યમાં કોન્ટ્રાકટરો દ્વારા રજુઆત થઇ હતી જે રજુઆત કાઉન્સીલને ધ્યાને મુકતાં ૧૮ ટકા સર્વિસ ટેક્ષને બદલે ૧૨ ટકા કરાયો છે. આગામી સમયમાં પણ વાજબી માંગણીને લઇને ટેક્ષ ઘટાડાની દરખાસ્તને જી.એસ.ટીમાં કરવામાં આવશે તેમ નાયબ મુખ્યમંત્રીશ્રીએ જણાવ્યું હતું.*********